text: El Museu de Tortosa posa a prova els coneixements que la ciutadania té sobre el patrimoni ~ EbreDigital.cat
  El Museu de Tortosa posa a prova els coneixements que la ciutadania té sobre el patrimoni
  Redacció Ebredigital.cat2020-04-08T12:05:21+02:008 d'abril de 2020|Societat| Tortosa|Museu de Tortosa, turisme|
  El Museu de Tortosa se sumarà aquest cap de setmana a la iniciativa #MuseumQuizACasa, que vol oferir entreteniment als usuaris durant aquests dies de confinament. Concretament, l'equipament tortosí hi participarà el dissabte 11 d'abril en la modalitat d'adults i el divendres 24 en la de familiar. Amb aquesta iniciativa els museus implicats volen contribuir a alleugerir el confinament social de la ciutadania aportant eines per al foment i la divulgació de la cultura.
  Diversos museus catalans impulsem el #MuseumQuizACasa, una edició especial del cèlebre concurs Museum Quiz per participar des de casa, oferint una alternativa cultural i de lleure divertida mentre dure el confinament per la Covid-19. Hi pot participar tothom qui ho vulga, a través d'algun dispositiu electrònic. Per fer-ho cal accedir a la web https://museumquizacasa.org/on es plantejaran un seguit de preguntes sobre el patrimoni, i més especialment sobre el que afecta cada un dels museus que formen part de la iniciativa en els seus respectius àmbits geogràfics. El quiz consta de dos modalitats: una per a públic familiar, que té lloc cada dia de la setmana, i una altra, per a públic adult, els dissabtes.